CELEX: E2016J0019
Language: da
Date: 2017-11-27 00:00:00
Title: Domstolens dom af 27. november 2017 i sag E-19/16 — Thorbjørn Selstad Thue støttet af Politiets Fellesforbund mod den norske regering (Direktiv 2003/88/EF — beskyttelse af arbejdstagernes sikkerhed og sundhed — tilrettelæggelse af arbejdstiden — transport til og/eller fra et andet sted end arbejdstagerens faste eller sædvanlige tjenestested)

5.4.2018   
            
            
               DA
            
            
               Den Europæiske Unions Tidende
            
            
               C 119/10
            
         DOMSTOLENS DOM
   af 27. november 2017
   i sag E-19/16
   Thorbjørn Selstad Thue støttet af Politiets Fellesforbund mod den norske regering
   
      (Direktiv 2003/88/EF — beskyttelse af arbejdstagernes sikkerhed og sundhed — tilrettelæggelse af arbejdstiden — transport til og/eller fra et andet sted end arbejdstagerens faste eller sædvanlige tjenestested)
   
   (2018/C 119/11)
   I sag E-19/16, Thorbjørn Selstad Thue, støttet af Politiets Fellesforbund, mod den norske regering, hvori Norges Høyesterett har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke artikel 2 i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden, har domstolen, sammensat af præsidenten Carl Baudenbacher (refererende dommer) og dommerne Per Christiansen og Ása Ólafsdóttir (ad hoc-dommer), afsagt dom den 27. november 2017. Domskonklusionen lyder således:
   
               1.
            
            
               Den tid, der ligger uden for normal arbejdstid, som en arbejdstager såsom sagsøgeren bruger på nødvendig transport til og/eller fra et andet af arbejdsgiveren anvist tjenestested end dennes faste eller sædvanlige tjenestested for at kunne udføre sit arbejde eller sine opgaver dér, udgør »arbejdstid« i den forstand, hvori udtrykket er anvendt i artikel 2 i direktiv 2003/88/EF.
            
         
               2.
            
            
               Der skal ikke foretages en intensitetsprøvelse af det arbejde, der udføres under transporten.
            
         
               3.
            
            
               Hyppigheden af sådanne rejser er uden betydning, medmindre formålet er at overføre arbejdstagerens tjenestested til et nyt fast eller sædvanligt tjenestested.